Rock and Roll Hall of Fame

Rock and Roll Hall of Fame on Clevelandissä, Ohiossa sijaitseva museo ja kunniagalleria, jonka tarkoituksena on kerätä ja säilyttää rock-musiikkiin merkittävästi vaikuttaneiden artistien ja tuottajien historiaa.

Museo
Museon perustamisesta vastanneen Rock and Roll Hall of Fame -säätiön perusti vuonna 1983 joukko musiikkiteollisuuden johtohahmoja. Heihin kuuluivat muun muassa Atlantic Recordsin perustaja Ahmet Ertegün ja Rolling Stone -lehden julkaisija Jann Wenner. Miesten tarkoituksena oli perustaa pysyvä pyhäkkö rockmusiikille.

Museorakennuksen sijoituspaikaksi suunniteltiin aluksi Manhattania New Yorkissa, jossa se olisi lähellä levytysteollisuuden keskusta. Sijoituspaikasta lähti kilpailemaan myös Cleveland ja moni muu rockin kannalta tärkeä kaupunki, kuten New Orleans, Memphis, Chicago ja San Francisco. Säätiö valitsi vuonna 1986 museon sijoituspaikaksi Clevelandin. Valintaan vaikutti se, että 1950-luvulla tunnettu clevelandilainen radio-DJ Alan Freed oli se, joka teki ”rock and roll” -nimityksestä tunnetun. Cleveland oli myös saanut kerättyä julkista ja yksityistä rahoitusta museon kehittämiseen.

Museorakennuksen suunnitteli arkkitehti I. M. Pei. Lasinen ja kulmikas rakennus on lattiapinta-alaltaan 14 000 neliömetriä. Museo rakennettiin Eriejärven rannalle ja avattiin yleisölle vuonna 1995. Museossa sijaitsee rockin kunniagalleria ja erilaisia vaihtuvia näyttelyitä, joissa esitellään rockiin ja sen historiaan ja merkitykseen liittyviä esineitä. Niihin kuuluu muun muassa tunnettujen artistien käyttämiä soittimia ja vaatteita, sanoitusten luonnoksia, kirjeitä, alkuperäistä albumikansitaidetta ja valokuvia. Museossa on myös laaja tutkimuskirjasto ja arkisto, ja siellä järjestetään konferensseja ja symposiumeja.

Kunniagalleria
Rock and Roll Hall of Fame -kunniagalleriaan on mahdollista päästä 25 vuotta ensimmäisen levyn julkaisemisen jälkeen ja ehdokkailta odotetaan merkittävää, osoitettavissa olevaa vaikuttamista rockin historiaan. Kunniagalleriassa on neljä kategoriaa: esiintyjät, ei-esiintyjät, varhaiset vaikuttajat ja vuodesta 2000 eteenpäin ”tukijoukot” (sidemen) eli sessio- ja konserttimuusikot.

Kunniagalleriaan otetaan vuosittain muutamia uusia jäseniä näyttävässä seremoniassa. Se järjestettiin ensimmäisinä vuosina New Yorkin Waldorf Astoria -hotellissa, myöhemmin Clevelandissa ja Los Angelesissa, ja vuonna 2014 se pidettiin New Yorkin Brooklynin Barclays Centerissä. 

Ensimmäisinä kunniagallerian jäseniksi pääsivät tammikuussa 1986 Chuck Berry, James Brown, Ray Charles, Sam Cooke, Fats Domino, The Everly Brothers, Buddy Holly, Jerry Lee Lewis, Little Richard, ja Elvis Presley. Ainoa pohjoismaalainen listalle päässyt on ruotsalainen pop-yhtye ABBA.

Uusien jäsenten valintaprosessi on herättänyt keskustelua ja erityisesti progressiivisen rockin ja heavy metallin edustajat ovat katsoneet joutuneensa tarkoitushakuisesti syrjäytetyiksi. Toisten mielestä puolestaan uusia jäseniä otetaan vuosittain liikaa ja jäsenyyden arvo on kokenut inflaation.

Luettelo Rock and Roll Hall of Fameen valituista esiintyjistä 
 1986: Elvis Presley – Chuck Berry – James Brown – Ray Charles – Sam Cooke – Fats Domino – The Everly Brothers – Buddy Holly – Jerry Lee Lewis – Little Richard
 1987: The Coasters – Eddie Cochran – Bo Diddley – Aretha Franklin – Marvin Gaye – Bill Haley – B. B. King – Clyde McPhatter – Ricky Nelson – Roy Orbison – Carl Perkins – Smokey Robinson – Big Joe Turner – Muddy Waters – Jackie Wilson
 1988: The Beach Boys – The Beatles – The Drifters – Bob Dylan – The Supremes
 1989: Dion DiMucci – Otis Redding – The Rolling Stones – The Temptations – Stevie Wonder
 1990: Hank Ballard – Charlie Christian – Bobby Darin – The Four Seasons – The Four Tops – The Kinks – The Platters – Simon & Garfunkel – The Who
 1991: LaVern Baker – The Byrds – John Lee Hooker – The Impressions – Wilson Pickett – Jimmy Reed – Ike & Tina Turner
 1992: Bobby Blue Bland – Booker T. & the M.G.’s – Johnny Cash – The Isley Brothers – The Jimi Hendrix Experience – Sam & Dave – The Yardbirds
 1993: Ruth Brown – Cream – Creedence Clearwater Revival – The Doors – Frankie Lymon & The Teenagers – Etta James – Van Morrison – Sly and the Family Stone
 1994: The Animals – The Band – Duane Eddy – Grateful Dead – Elton John – John Lennon – Bob Marley – Rod Stewart
 1995: The Allman Brothers Band – Al Green – Janis Joplin – Led Zeppelin – Martha & the Vandellas – Neil Young – Frank Zappa
 1996: David Bowie – Gladys Knight & The Pips – Jefferson Airplane – Little Willie John – Pink Floyd – The Shirelles – The Velvet Underground
 1997: Bee Gees – Buffalo Springfield – Crosby, Stills & Nash – The Jackson 5 – Joni Mitchell – Parliament-Funkadelic – The (Young) Rascals
 1998: Eagles – Fleetwood Mac – The Mamas & the Papas – Lloyd Price – Santana – Gene Vincent
 1999: Billy Joel – Curtis Mayfield – Paul McCartney – Del Shannon – Dusty Springfield – Bruce Springsteen – The Staple Singers
 2000: Eric Clapton – Earth, Wind & Fire – The Lovin’ Spoonful – The Moonglows – Bonnie Raitt – James Taylor
 2001: Aerosmith – Solomon Burke – The Flamingos – Michael Jackson – Queen – Paul Simon – Steely Dan – Ritchie Valens
 2002: Isaac Hayes – Brenda Lee – Gene Pitney – Ramones – Talking Heads – Tom Petty & the Heartbreakers 
 2003: AC/DC – The Clash – Elvis Costello & the Attractions – The Police – The Righteous Brothers
 2004: Jackson Browne – The Dells – George Harrison – Prince – Bob Seger – Traffic – ZZ Top
 2005: Buddy Guy – The O'Jays – The Pretenders – Percy Sledge – U2
 2006: Black Sabbath – Blondie – Miles Davis – Lynyrd Skynyrd – Sex Pistols
 2007: Grandmaster Flash and the Furious Five – R.E.M. – The Ronettes – Patti Smith – Van Halen
 2008: Leonard Cohen – The Dave Clark Five – Madonna – John Mellencamp – The Ventures 
 2009: Metallica – Jeff Beck – Little Anthony and the Imperials – Run–D.M.C. – Bobby Womack
 2010: Abba – Jimmy Cliff – Genesis – The Hollies – The Stooges
 2011: Alice Cooper – Neil Diamond – Dr. John – Darlene Love – Tom Waits
 2012: Beastie Boys – The Blue Caps – The Comets – The Crickets – Donovan – The Famous Flames – Guns N’ Roses – The Midnighters – The Miracles – Laura Nyro – Red Hot Chili Peppers – The Small Faces/The Faces
 2013: Heart – Albert King – Randy Newman – Public Enemy – Rush – Donna Summer
 2014: Peter Gabriel – Hall & Oates – Kiss – Nirvana – Linda Ronstadt – Cat Stevens
 2015: The Paul Butterfield Blues Band – Green Day – Joan Jett & the Blackhearts – Lou Reed – Stevie Ray Vaughan & Double Trouble – Bill Withers
 2016: Deep Purple – Cheap Trick – Chicago – N.W.A – Steve Miller
 2017: Electric Light Orchestra – Joan Baez – Journey – Pearl Jam – Tupac Shakur – Yes
 2018: Bon Jovi – The Cars – Dire Straits – The Moody Blues – Nina Simone
 2019: The Cure – Def Leppard – Janet Jackson – Stevie Nicks – Radiohead – Roxy Music – The Zombies
 2020: Irving Azoff – Depeche Mode – The Doobie Brothers – Whitney Houston – Jon Landau – Nine Inch Nails – The Notorious B.I.G. – T. Rex
 2021: Tina Turner – Carole King – The Go-Go’s – Jay-Z – Foo Fighters – Todd Rundgren
Lähde

Luettelo henkilöistä, jotka on valittu useamman kerran Rock and Roll Hall of Fameen

Lähteet

Aiheesta muualla 

Seulonnan keskeiset artikkelit